Diari Oficial de la Generalitat Valenciana


Sumari del DOGV 10215, del 25-02-2025 (2025/1962)

RESOLUCIÓ de 5 de febrer de 2025, de la Direcció General, per a la concessió de subvencions públiques a l'exhibició en sales de cinema de la Comunitat Valenciana en 2024.
--------------------------------------------------------------------------------------------------------------------------------------------------------------------------

### Dades del document

Número de DOGV
:   10070

Data del DOGV
:   25-02-2025

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2025/1962

CVE
:   XPEJ-G-6978-3680

Data del document
:   05-02-2025

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública
    * indústria cinematogràfica

Vistes les actuacions realitzades per a la tramitació i resolució dels expedients incoats a conseqüència de les sol·licituds en la resolució del 21 de novembre de 2024, d'aprovació de les bases reguladores en règim de concurrència competitiva per a la concessió de subvencions a l'exhibició d'obres cinematogràfiques en sales de cinema de la Comunitat Valenciana (DOGV 9995, 28.11.2024), en atenció als següents

*Antecedents de fet*

Primer. Mitjançant la mencionada resolució del 28 de novembre de 2024, es va convocar la concessió d'ajudes a l'exhibició en sales de cinema de la Comunitat Valenciana en 2024.

Segon. De conformitat amb el que s'establix en el resolc sèptim de la convocatòria del 28 de novembre de 2024, el termini per a la presentació de les sol·licituds era de 3 dies hàbils, a comptar a partir de l’endemà de la publicació de la convocatòria en el *Diari Oficial de la Generalitat Valenciana*, havent-se presentat dins d'este termini vint-i-un (21) sol·licituds.

Tercer. Per resolució del director general de l'Institut València de Cultura, del 27 de desembre de 2024, van ser nomenats els membres de la comissió tècnica de valoració de les sol·licituds, prevista en la base desena de la resolució del 21 de novembre de 2024.

Quart. Constituïda a este efecte i reunida en la sessió el dia 9 de gener de 2025, va procedir a valorar les sol·licituds i els seus projectes conforme als criteris establits en la base onzena del citat annex, emetent el corresponent informe i proposta, tal com arreplega la corresponent acta de la sessió a la qual es va donar difusió a través de la pàgina web de l'Institut Valencià de Cultura (<http://ivc.gva.es>).

Quint. A la vista de l'informe i proposta de la comissió tècnica de valoració, el servici d'ajudes, òrgan instructor del procediment, va formular proposta de resolució en compliment del que es preveu en la base dotzena de la mencionada orde.

*Fonaments de dret*

Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003) i en el Reial decret 887/2006, de 21 de juliol, pel qual s'aprova el Reglament de desenrotllament d'esta llei (BOE 176, 21.07.2006).

Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015) i especialment el que es disposa en el seu títol X.

Tercer. Resolució de 28 de novembre de 2024, de la Direcció General de l'Institut Valencià de Cultura, per la qual es convoquen subvencions a l'exhibició d'obres cinematogràfiques en sales de cinema de la Comunitat Valenciana (DOGV 9996, 29.11.2024). D'esta resolució, interessa destacar els següents apartats:

El resolc segon. Finançament de les ajudes: «L'import previst per esta convocatòria és 550.000 euros que es distribuirà en un màxim de 45 ajudes, amb un màxim de 10.000 euros per cada sala de cinema (pantalla) i de 60.000 euros per ajuda i beneficiari, sempre que aconseguisquen o superen els 50 punts i segons la puntuació obtinguda.»

Quart. Resolució del 21 de novembre de 2024, d'aprovació de les bases reguladores en règim de concurrència competitiva per a la concessió de subvencions a l'exhibició d'obres cinematogràfiques en sales de cinema de la Comunitat Valenciana (DOGV 9995, 28.11.2024). D'esta resolució cal destacar els següents apartats:

Base tercera. Beneficiaris: «Només es concedirà una ajuda per cada cinema (sala o conjunt de sales situades en un mateix immoble). No podran ser beneficiaris els qui no es troben al corrent en el compliment de les seues obligacions tributàries i enfront de la Seguretat Social en els térmens establits per la Llei general de subvencions i el seu Reglament, amb anterioritat a dictar-se la proposta de resolució de concessió de la convocatòria.»

Base dotzena. Criteris d'atorgament: «No podran proposar-se com a beneficiaris els titulars de projectes per als quals s'haja sol·licitat ajuda i que no aconseguisquen com a mínim 50 punts».

Base tretzena. Resolució de la convocatòria. Terminis: «L'òrgan instructor, després dels tràmits previstos en estes bases, formularà una proposta de resolució definitiva, que elevarà a la persona titular de la Direcció General de l'IVC, que és la persona competent per a resoldre».

Quint. De conformitat amb la resolució de la presidenta de l'Institut Valencià de Cultura de 31 de maig de 2023 (DOGV 9615, 12.06.2023), es delega en la persona titular de la direcció general de l'Institut Valencià de Cultura la convocatòria i la concessió de subvencions en règim de concurrència competitiva de l'Institut Valencià de Cultura.

Per tot això, en virtut dels antecedents de fet i fonaments de dret citats i altra normativa d'aplicació, vista l'acta de la comissió tècnica de valoració, així com la proposta de resolució elevada per l'òrgan instructor i en virtut de l'habilitació competencial citada,

RESOLC

*Primer*

Concedir les ajudes als beneficiaris que es relacionen en l'annex de la present resolució, d'acord amb la puntuació obtinguda segons la baremació dels criteris de valoració aplicable, amb càrrec al crèdit previst en la secció G0118, entitat 016, línia de subvenció S0969, «Foment de les activitats audiovisuals», de l'IVC amb càrrec al capítol IV, pressupost de 2025 de l'Institut Valencià de Cultura, destinada a la citada finalitat, per import global màxim de 550.000 €.

*Segon*

No figuren en el procediment i no s'han tingut en compte altres fets, ni altres al·legacions i proves que les adduïdes per les entitats interessades, per la qual cosa la proposta de resolució té caràcter de definitiva, d'acord amb el que es disposa en l'article 82.4 de la Llei 39/2015, d'1 d'octubre, del procediment administratiu comú de les administracions públiques.

*Tercer*

Este règim d'ajudes es troba exempt de notificació a la Comissió Europea i és compatible amb el mercat interior d’acord amb l'article 107, apartat 3 del Tractat, en complir els requisits dels articles 53 o 54, en relació amb el que es disposa en el capítol I del mencionat reglament 651/2014, la vigència del qual prorroga el Reglament (UE) 2020/972, de la Comissió, de 2 de juliol de 2020 (DOUE L215/3, 07.07.2020).

*Quart*

Els beneficiaris hauran de complir les obligacions i normes de justificació previstes en la base tretzena. L'últim dia de termini per a la presentació dels documents justificatius de les ajudes serà de 3 mesos a comptar des de l'endemà de la publicació de la resolució en el DOGV. En cas de no aportar la justificació dins del termini assenyalat, el crèdit pressupostari quedarà anul·lat, perdent-se el dret a cobrar l'ajuda concedida.

De conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, esta resolució, que posa fi a la via administrativa, podrà ser recorreguda potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:

a) El recurs de reposició haurà d'interposar-se davant el president de l'Institut Valencià de Cultura, en qualitat d'òrgan competent per a concedir les ajudes en el termini d'un mes a comptar des de l'endemà de la seua publicació en el *Diari Oficial de la Generalitat Valenciana*.

b) El recurs contenciós administratiu haurà de plantejar-se davant els jutjats contenciosos administratius de València en el termini de dos mesos a comptar des de l'endemà de la seua publicació en el *Diari Oficial de la Generalitat Valenciana*.

València, 5 de febrer de 2025

Álvaro López-Jamar Caballero

Director general

ANNEX I

*Relació de beneficiaris i distribució de les ajudes*

|  |  |  |  |  |
| --- | --- | --- | --- | --- |
| *EXPEDIENT* | *SOL·LICITANT* | *NIF ABREV.* | *TOTAL PUNTS* | *IMPORT AJUDA* |
| FZX-PXO-74-385 | EXHICINE SL | \*\*\*\*\*232B | 98,5 | 44.624,30 € |
| GEB-NMQ-01-069 | AUTOCINES EL SUR SA | \*\*\*\*\*620A | 80 | 6.400,00 € |
| KOH-UJA-76-469 | PORTUS CINES SL | \*\*\*\*\*130B | 86 | 35.684,94 € |
| BXU-KWA-82-314 | CINE CLUB UTIYE | \*\*\*\*\*348G | 84,5 | 6.760,00 € |
| LUC-XFH-50-378 | CINESJA SA | \*\*\*\*\*039A | 65 | 10.400,00 € |
| TEL-ALS-00-819 | OCINE SL | \*\*\*\*\*419B | 75 | 30.000,00 € |
| YZO-KSO-21-481 | ODEON MULTICINES SL | \*\*\*\*\*197B | 80 | 32.000,00 € |
| ZWU-ZVZ-17-767 | DRIVE IN SL | \*\*\*\*\*690B | 90 | 7.200,00 € |
| UIV-MRB-93-251 | CINES BABEL SL | \*\*\*\*\*628B | 99 | 35.081,87 € |
| XXK-HXD-05-641 | GRASEFIM SA | \*\*\*\*\*639A | 75 | 24.000,00 € |
| ZEL-VOO-83-085 | GUILLEM BELTRAN LOPÈZ | \*\*\*\*\*988B | 98,5 | 7.880,00 € |
| TKP-FJF-98-774 | LYS CINES,SLU | \*\*\*\*\*632B | 100 | 45.697,02 € |
| HWD-NQP-30-707 | OLYMPIA METROPOLITANA, SA | \*\*\*\*\*117A | 89 | 7.120,00 € |
| OVU-DZN-85-735 | KINEPOLIS PATERNA, SA | \*\*\*\*\*914A | 90 | 38.545,53 € |
| NCI-CFP-57-316 | EMENEUNO,SL | \*\*\*\*\*450B | 95 | 42.121,28 € |
| PTR-GVV-78-279 | CINES EL PUNT,SA | \*\*\*\*\*221A | 86,5 | 36.042,51 € |
| KHP-APV-33-727 | EXCIN,SA | \*\*\*\*\*773A | 100 | 45.697,02 € |
| AMS-MWS-64-587 | CINESA-COMPAÑÍA DE INI. Y ESPA,SA | \*\*\*\*\*560A | 75 | 30.000,00 € |
| XFY-JNE-33-530 | CORPO.CINEMASTOG.DEL MEDITERRANEO SL | \*\*\*\*\*452B | 90 | 29.545,53 € |
| DZD-XMK-90-339 | MINICINES LA PLASA SL | \*\*\*\*\*769B | 55 | 17.600,00 € |
| KRF-ZHK-34-939 | CINES MEDITERRANEO SL | \*\*\*\*\*438B | 55 | 17.600,00 € |